Z:gnu-www-ja-software-literary-patents--33f6df-When politicians consider the/bg

Когато политиците разглеждат въпроса за софтуерните патенти, обикновено гласуват на сляпо – понеже не са програмисти, те не разбират какво в действителност причиняват софтуерните патенти. Обикновено политиците си мислят, че патентите са като законите за авторско право („с изключение на дребни детайли“), което не е вярно. Например, когато публично попитах Патрик Деведжиан (тогава министър на промишлеността на Франция) как Франция ще гласува по въпроса за софтуерните патенти, Деведжиан отговори с трогателно слово в защита на авторското право, възхвалявайки Виктор Юго1 за ролята му в популяризирането на авторското право. (Подвеждащият термин „интелектуална собственост“ допринася за това объркване – една от причините изобщо да не допускаме употребата му.)